text: Prinsessen hedder Athena
  20 maj 2012 kl. 15.27
  Athena Marguerite Françoise Marie er det fulde navn.
  [size=2][/size]
  Dermed får hun navn efter både sin mor, prinsesse Marie, og mormor Françoise.
  Den nye prinsesse, som kom til verden 24. januar, blev døbt i den samme dåbskjole, som hendes storebror Henrik blev døbt i for tre år siden.
  Dengang var det første gang, den cremefarvede kjole, som er syet af Henrik Hviid, H.H. Design, blev brugt.
  Prins Joachim og prinsesse Marie har i forvejen prins Henrik på tre år, mens prins Joachim har sønnerne Nikolai og Felix på henholdsvis 12 og ni år fra sit tidligere ægteskab med grevinde Alexandra.
  42-årige prins Joachim og 36-årige prinsesse Marie, hvis borgerlige navn er Marie Cavallier, blev første gang set sammen i offentligheden på en ferie i 2005.
  Parret blev efterfølgende forlovet i 2007 og gift i Møgeltønder Kirke 24. maj 2008 - samme sted, som parrets to børn nu er blevet døbt.
  